«Б» корпусының бос мемлекеттік әкімшілік лауазымдарға орналасуға жалпы конкурс туралы хабарландыру
«Қарағанды облысы Қарқаралы ауданы әкімінің аппараты» мемлекеттік мекемесі

Конкурс туралы ақпарат
Құжаттарды қабылдау мерзімі: 12.10.2026 - 13.10.2026
Қабылдау 1 этап: 12.10.2026- 13.10.2026
Қабылдау 2 этап: 14.10.2026
Практикалық бағалау: 15.10.2026
Анықтама телефоны: 87025137739
E-G-3 санат үшін орташа лауазымдық жалақы : 243700
(Лауазымдық	жалақы	нақты	қызметкердің	жұмыс	өтіліне байланысты хабарландыруда көрсетілгеннен өзгеше болуы мүмкін)

Лауазым атауы:
Бас маман-заңгер, E-G-3 (Лауазым мәртебесі: Бос)

Функционалдық міндеттері:
Қазақстан Республикасы заңнамасының қала әкімі аппараты қызметінде сақталуын қамтамасыз етеді, қала әкімі шешімдерінің, өкімдерінің және өзге де құқықтық актілерінің жобаларын әзірлеуге қатысады және оларға құқықтық сараптама жүргізеді, мемлекеттік мекеме жасасатын шарттар, келісімдер, меморандумдар бойынша құқықтық сараптама жүргізіп, құжат жобаларының заңнама талаптарына, заң техникасының нормаларына және сыбайлас жемқорлыққа қарсы заңнамаға сәйкестігін тексереді. Қала әкімі аппаратының мүдделерін соттарда, прокуратура, әділет органдарында және өзге де мемлекеттік органдарда білдіреді, талап қоюға дейінгі жұмысты жүзеге асырады, талап қою арыздарын, пікірлерді, қарсылықтарды, апелляциялық және кассациялық шағымдарды дайындайды, сот актілері бойынша атқарушылық іс жүргізуге қатысады, сондай-ақ міндеттемелерді орындау мәселелері бойынша контрагенттермен хат алмасуды жүзеге асырады. Прокурорлық ден қою актілері бойынша (ұсыныстар, наразылықтар, ұйғарымдар және өзге де актілер) жауаптардың жобаларын дайындайды, прокуратура және өзге де бақылаушы органдар анықтаған заңнама бұзушылықтарын жоюға қатысады, олардың туындау себептерін талдайды және алдын алу жөнінде ұсыныстар енгізеді. Жергілікті атқарушы органның нормативтік құқықтық актілерінің жобаларын әзірлеуге және құқықтық сүйемелдеуге қатысады, олардың әділет органдарында мемлекеттік тіркелуін қамтамасыз етеді, қала әкімі аппаратының нормативтік құқықтық актілерінің есебін, сақталуын және жүйеленуін жүргізеді, заңнамадағы өзгерістерді тұрақты түрде қадағалап, аппарат қызметкерлерін хабардар етеді. Мемлекеттік сатып алуларды құқықтық сүйемелдеуге қатысады, конкурстық құжаттаманы, шарттар мен қосымша келісімдердің жобаларын тексереді, шарттарды жасасу

және орындау барысында құқықтық тәуекелдердің алдын алады. Жеке және заңды тұлғалардың құқықтық мәселелер бойынша өтініштерін қарайды, белгіленген мерзімдерде заңды және негізделген жауаптар дайындайды, азаматтарды жеке қабылдауға қатысады. Сыбайлас жемқорлық тәуекелдеріне ішкі талдау жүргізуге қатысады, оларды жою бойынша ұсыныстар әзірлейді, қызметкерлер арасында заңнама талаптары мен сыбайлас жемқорлыққа қарсы шектеулер бойынша түсіндіру жұмыстарын жүргізеді, қызметтік тергеп-тексерулерге қатысады. «Заң және тәртіп» идеологемасын ілгерілету мақсатында құқықтық түсіндіру жұмыстарын ұйымдастыруға және өткізуге, құқықтық мәдениетті арттыруға бағытталған ақпараттық-түсіндіру акциялар мен профилактикалық іс-шараларды жүзеге асыруға қатысады. Құқықтық жұмыс мәселелері бойынша есептерді, анықтамаларды және талдамалық материалдарды дайындайды.

Білімі бойынша талап:
Жоғары білім, техникалық және кәсіптік білім беру, жоғары оқу орнынан кейінгі білім, орта білімнен кейінгі білім, кәсіби білім: құқық, қоғамдық қауіпсіздік

Жұмыс тәжірибесі бойынша талаптар:
жоғары оқу орнынан кейінгі немесе жоғары не орта білімнен кейінгі немесе техникалық және кәсіптік білім;
жұмыс өтілі талап етілмейді.

Шағым жасау тәртiбi
Үміткерлер уәкiлеттi органға немесе оның аумақтық бөлiмшесiне, не сот тәртiбiнде конкурс қорытындыларына және/немесе кадр қызметінің әрекетіне (әрекетсіздігіне) шағымдана алады.

